google/wiki40b huggingface dataset:
Future Now Tour

Latar belakang dan perkembangan

Pada 26 Oktober 2015, Lovato dan Jonas mengumumkan di Persembahan Elvis Duran setelah khabar angin selama beberapa hari bahawa mereka akan pergi menjelah bersama. Pada hari yang sama, mereka berbincang tentang jelajah di Good Morning America.Ia turut diumumkan bahawa tiket akan mula dijual pada 7 November 2015. Poster untuk jelajah juga sudah dikeluarkan dan digambarkan sebagai "Upacara Hunger Games yang mewakili Daerah 1."
Pada 22 Mac 2016, jelajah tersebut secara rasmi diumumkan sebagai sebahagian dari Jelajah Honda Civic ke-15. Peminat diberi kesempatan untuk menyertai undian Honda Civic Tour 2016 untuk mendapatkan satu dari tiga hadiah utama: sebuah kereta Honda Civic Sedan 2016 yang dipersembahkan oleh Lovato, motosikal Honda Grom yang dipersembahkan oleh Jonas dan perjalanan untuk dua orang ke Los Angeles untuk menonton konsert Lovato dan Jonas di The Forum. Pada 28 Jun 2016, diumumkan bahawa Tidal akan menjalani perjalanan pertama jelajah tersebut. Pada 29 Jun 2016, Lovato mengumumkan bahawa CAST Centers akan bergabung dengan mereka dalam jelajah untuk mempromosikan dialog terbuka tentang kesihatan mental, juga untuk mengilhamkan peminat dan menghapuskan stigma meminta pertolongan.
Jelajah Honda Civic of the Future Now Tour berlangsung di Amerika Utara di seluruh Amerika Syarikat dan Kanada mulai 29 Jun 2016 sehingga 17 September 2016. Mike Posner bertugas sebagai pembuka utama selain di Atlanta, Sunrise, Orlando, San Jose, Portland dan Seattle. Rich Homie Quan dan Migos menjadi pembuka di Atlanta, Marshmello pembuka di Sunrise, DJ JayR pembuka di Orlando dan Chord Overstreet pembuka di Chula Vista, San Jose, Nashville dan Inglewood. Lovato dan Jonas dijadualkan untuk membuat persembahan di Charlotte dan Raleigh, namun dibatalkan akibat undang-undang HB2 di Carolina Utara. Lovato dan Jonas juga dijadualkan tampil di Virginia Beach, namun dibatalkan berikutan terdapat konflik penjadualan dengan Boston Pops Firework Spectacular 4 Julai.
Lovato melanjutkan Future Now Tour tanpa Jonas di New York City, Turki dan Mexico. Pada 7 September 2016, Global Citizen Festival 2016 mengumumkan Lovato sebagai penghibur festival di New York City. Selena Gomez merupakan penghibur asal, tetapi dibatalkan akibat penyakit lupus. Pada 21 September 2016, Expo 2016 mengumumkan Lovato sebagai penghibur festival di Antalya. Jelajah tersebut berakhir di dengan tiga persembahan di Mexico City, Guadalajara dan Monterrey.
Niederraden

Niederraden merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Lebong Donok

Poskod

Poskod yang digunakan di Lebong Donok adalah 39264. Terdapat 28 buah desa di dalam daerah kecamatan Lebong Utara.
Perpustakaan Bodleian

Perpustakaan Bodleian (/ˈbɒdliən/, /bɒdˈliːən/), perpustakaan penyelidikan kepunyaan University of Oxford ialah sebuah perpustakaan yang tertua di Eropah; di Great Britain, ia merupakan perpustakaan kedua terbesar saiznya, didahului hanya oleh Perpustakaan British, dengan lebih dari 11 juta item. Disebut oleh para sarjana Oxford sebagai "Bodley" atau lebih ringkas, "Bod", perpustakaan ini merupakan satu daripada enam perpustakaan penyerahan undang-undang bagi karya-karya yang diterbitkan di United Kingdom di bawah Akta Penyerahan Undang-Undang 2003 (Legal Deposit Libraries Act 2003) dan di bawah undang-undang Ireland, perpustakaan ini berhak meminta senaskhah salinan setiap buku yang diterbitkan di Republik Ireland. Perpustakaan Bodleian beroperasi sebagai perpustakaan rujukan dan pada amnya, dokumen-dokumen tidak boleh dikeluarkan dari bilik-bilik bacaan.
Semua kolej Oxford memiliki perpustakaan sendiri dan dalam beberapa kes, perpustakaan-perpustakaan ini lebih tua daripada Bodley. Dari segi sejarah perpustakaan-perpustakaan berfungsi secara tersendiri daripada Bodley, namun kebelakangan ini mereka berfungsi bersama buat tujuan tertentu di bawah naungan apa yang dikenali sebagai Perkhidmatan Perpustakaan Oxford University (Oxford University Library Services, OULS), dan sekarang sebagai Bodleian Libraries, dan Perpustakaan Bodleian hanya satu daripada perpustakaan yang terlibat dalam kumpulan itu.
Masjid Kariah Kampung Sungai Dua Besar

Latar belakang

Masjid Kariah Kampung Sungai Dua Besar terletak di kedudukan Latitud 2 darjah, 44 minit, 37.8 saat Utara dan Longitud 102 darjah, 16 minit, 33.7 saat Timur. Arah kiblatnya adalah pada 292 darjah, 38minit, 11.8 saat.
Escazeaux

Escazeaux ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Wikipedia Zero

Wikipedia Zero ialah sebuah projek Yayasan Wikimedia untuk menyediakan akses percuma ke Wikipedia kepada masyarakat yang belum menggunakan Internet, kebanyakan di negara-negara maju. Program ini dilancarkan pada tahun 2012. Pada Mac 2013, Wikipedia Zero memenangi SXSW Interactive Award untuk kategori aktivisme.
Teks berformat

Teks berformat, teks yang digayakan, atau teks kaya, berbanding dengan teks biasa, memiliki maklumat penggayaan yang melampaui unusr-unsur semantik yang minimum, yakni: warna, gaya (tebal, italik), saiz, dan ciri-ciri khas seperti hiperpautan.

Istilah

Teks berformat tidak boleh dikenali sebagai fail perduaan ataupun dibezakan daripada teks ASCII. Ini kerana teks berformata tidak semestinya dalam bentuk perduaan; ia mungkin hanya mengandungi teks, seperti yang terdapat dalam fail HTML, RTF atau fail enriched text, dan ia juga mungkin hanya mengandungi ASCII. Sebaliknya sebuah fail teks biasa mungkin mengandungi kod bukan ASCII, seperti pengekodan UTF-8 Unikod. Teks berformat yang hanya mengandungi teks dibuat dengan menggunakan penanda yang juga merupakan teks, sementara beberapa pemproses teks, seperti Microsoft Word, emnyimpan fail dalam format perduaan.

Fail-fail dokumen berformat

Semenjak penciptaan MacWrite, pemproses teks WYSIWYG pertama, yang membolehkan pengguna memformat teks secara visual tanpa memerlukan penanda teks, pemproses teks lazimnya menyimpan hasil di dalam fail penduaan.
Dokumen-dokumen teks dalam bentuk fail penduaan cacat dari segi skop pemformatan dan kerahsiaan. Mahupun pemformatannya dengan penanda tepat, pemformatan WYSIWYG berlandaskan ingatan dan ini boleh menimbulkan kesilapan dan masalah-masalah penyelenggaraan. Dari segi kerahsiaan pula, format teks berformat sering menggunakan format proprietari yang tidak didokumenkan, dan ini membawa kepada masalah keserasian pengekodan dengan perisian pihak ketiga dan juga keperluan untuk meningkatkan versi-versi pemformat.
WordStar merupakan pemproses dokumen yang popular pada satu ketika dahulu dan tidak menggunakan fail penduaan dengan aksara-aksara tersorok.
OpenOffice.org Writer menyimpan fail dalam format XML. Walau bagaimanapun, fail hasilan merupakan fail penduaan kerana ia dimampatkan (setara dengan tar ball).
PDF ialah satu lagi format teks berformat yang lazimnya dedua (menggunakan pemampatan buat teks, dan menyimpan grafik dan fon dalam format perduaan). Secara amnya format ini merupakan format pengguna yang ditulis dengan perisian seperti Microsoft Word ataupun OpenOffice.org Writer, dan tidak dapat disunting selepas ia dicipta.
Liga Perdana Inggeris 2015–16

Pasukan

Sebanyak 20 pasukan bertanding dalam liga, termasuk 17 pasukan daripada musim 2014–15 dan tiga pasukan dinaikkan dari Football League Championship 2014–15. Pada 25 April 2015, Watford menjadi pasukan Championship pertama dinaikkan liga selepas kemenangan 2–0 ke atas Brighton & Hove Albion. Pada hari terakhir musim, AFC Bournemouth memenangi kejuaraan Championship dan kenaikkan pertama mereka ke liga teratas selepas kemenangan 3–0 ke atas Charlton Athletic. Norwich City menjadi pasukan ketiga dan terakhir untuk dinaikkan liga selepas menewaskan Middlesbrough 2–0 dalam perlawanan akhir play-off Championship.
Tiga pasukan yang dinaikkan itu menggantikan Burnley, Queens Park Rangers dan Hull City. Burnley tersingkir liga walaupun kemenangan 1–0 ke atas Hull City dan Queens Park Rangers mengalami nasib yang sama selepas kekalahan 6–0 kepada Manchester City. Hull City menjadi pasukan ketiga yang disingkirkan liga selepas seri 0–0 dengan Manchester United pada hari terakhir musim 2014–15.

Pemain Terbaik Musim Liga Perdana

Jamie Vardy dinamakan sebagai Pemain Terbaik Musim Liga Perdana.

Pemain Tahunan PFA

Pemain Tahunan PFA dianugerahkan kepada Riyad Mahrez.

Pemain Muda Tahunan PFA

Pemain Muda Tahunan PFA dianugerahkan kepada Dele Alli.

Pemain Bola Sepak Tahunan FWA

Pemain Bola Sepak Tahunan FWA dianugerahkan kepada Jamie Vardy.
Kesultanan Kedah Pasai Ma

Kesultanan Kedah Pasai Ma merupakan sebuah kerajaan Melayu Siam Islam yang diasaskan oleh Sultan Mudzafar Shah I pada tahun 650 Masihi di Sungai Mas yang terletak di kaki Gunung Jerai. Baginda telah menyatukan kawasan-kawasan di sekitarnya dengan menamakannya Nakhun Kedah Pasai Ma (Negara Kedah Pasai Ma).

Penubuhan

Agama Islam telah berkembang di Semenanjung Emas dan kemudiannya China. Penduduk-penduduk di situ mudah menerima Islam kerana penduduknya beragama Hanif iaitu agama yang dibawa oleh Nabi Ibrahim a.s. Maharaja Guazhong atau nama Siam baginda, Maharaja Sai Tee Sung iaitu Maharaja Dinasti Tang telah memeluk Islam pada tahun 650 M melalui rombongan Saad bin Abi Waqqas atas arahan Khalifah Uthman bin Affan. 
Seterusnya, baginda telah memberikan surat watikah atau "kedah" dalam loghat Siam kepada anakanda baginda, Rum Chin Ser Wong untuk menghantar cucunda Maharaja, Merong Mahawangsa bagi menyebarkan ajaran Islam di Nusantara. Di sana, Merong Mahawangsa telah mengasaskan Kesultanan Kedah Pasai Ma di Sungai Mas.

Pengakhiran

Pada tahun 1350, Sultan Mudzafar Shah III telah berjaya menawan dan mengusir tentera Tenangsari-Sukhothai dari Segenting Kra. Baginda kemudiannya memindahkan ibu negara ke Ayuthia dan mengasaskan Empayar Ayuthia.
Burung Takur Api

Ciri-ciri

Burung Takur Api ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Takur Api ialah haiwan berdarah panas, mempunyai sayap dan tubuh yang diselubungi bulu pelepah. Paruh Burung Takur Api tidak bergigi.

Pembiakan

Burung Takur Api membiak dengan bertelur. Telur Burung Takur Api bercangkerang keras.
Abárzuza

Abárzuza merupakan sebuah kawasan perbandaran yang terletak di Sepanyol dalam wilayah Navarre.
Kruiser berperisai

Kapal kruiser berperisai adalah sejenis kapal perang pada akhir abad ke-19 dan awal abad ke-20. Ia direka seperti penjajap lain yang beroperasi sebagai kapal perang jarak jauh, bebas, berkemampuan mengalahkan mana-mana kapal selain daripada kapal tempur dan cukup pantas untuk mengejar mana-mana kapal tempur yang ditemui. Saiz yang berbagai, ia dibezakan dari jenis kruiser yang lain dengan perisai keliling—besi tebal (atau kemudian keluli) di sadur pada sebahagian besar badan kapal untuk melindunginya daripada bedilan meriam yang sama seperti yang ada pada kapal tempur. Kruiser berperisai pertama, iaitu General-Admiral dari Tentera Laut Imperial Rusia, telah dilancarkan pada tahun 1873 dan menggabungkan pendorong layar dan wap. Menjelang 1890an kruiser ini telah membuang layar dan membuat satu penampilan moden.
Selama beberapa dekad teknologi tentera laut belum cukup maju  untuk para pereka menghasilkan sebuah kruiser yang menggabungkan perisai keliling dengan kemampuan jarak jauh dan kelajuan tinggi yang diperlukan untuk memenuhi misinya; atas sebab ini, banyak tentera laut memilih untuk membina kruiser berpelindung pada tahun 1880an dan awal 1890an. Selalunya untuk membina kruiser yang lebih pantas dan lebih baik sepanjang menggunakan kapal jenis ini, yang bergantung pada geladak berperisai yang lebih ringan untuk melindungi bahagian-bahagian penting kapal; namun, menjelang akhir tahun 1880an pembangunan meriam tembakan pantas dan peluru letupan kuat membuat penampilan semula perisai tepi menjadi keperluan. Ciptaan perisai pengeras sisi  pada pertengahan tahun 1890an menawarkan perlindungan efektif dengan sedikit berat berbanding sebelumnya.
Pada tahun 1908 kruiser berperisai telah digantikan oleh kruiser tempur yang, dengan persenjataan yang setara dengan kapal tempur dreadnought dan enjin turbin stim, lebih laju dan lebih kuat daripada kruiser berperisai. Pada masa yang sama, istilah "kruiser ringan" digunakan untuk penjajap kecil dengan perisai keliling. Walaupun ia kini dianggap kapal kelas kedua, kruiser berperisai digunakan secara meluas dalam Perang Dunia I. Kebanyakan kruiser berperisai yang terselamat dari  konflik ini telah dihapuskan dibawah syarat-syarat Perjanjian Tentera Laut Washington tahun 1922, yang mengenakan had ke atas kapal perang dan mendefinasikan kruiser sebagai kapal bersesaran 10,000 tan atau kurang yang boleh membawa meriam berukuran 8-inci kaliber atau kurang—lebih kecil daripada kebanyakan kruiser berperisai besar. Sebilangan kecil terselamat dalam satu bentuk atau bentuk lain sehingga Perang Dunia II.
Degré

Degré merupakan sebuah komun di jabatan Pays-de-la-Loire di barat-laut Perancis.
Thérouanne

Thérouanne merupakan sebuah komun di jabatan Pas-de-Calais di utara Perancis.
Carnegie Steel

Penubuhan

Carnegie memulakan pembinaan kilang keluli pertamanya, Edgar Thomson Steel Works pada tahun 1872 di Braddock, Pennsylvania. The Thomson Steel Works mula menghasilkan rel pada tahun 1874. Dengan gabungan gaji rendah, pelaburan infrastruktur teknologi yang cekap dan organisasi yang cekap, kilang menghasilkan keluli murah, yang dijual untuk keuntungan yang besar dalam pasaran berkembang industri pembangunan. Carnegie sahaja menganggarkan bahawa 40% dikembalikan ke atas pelaburan iaitu keuntungan $ 40,000 daripada pelaburan $ 100,000 dalam kilang. 
Keuntungan yang dibuat oleh Edgar Thomson Steel Works cukup untuk membiarkan Carnegie dan rakan-rakannya, termasuk Henry Clay Frick, saudara lelakinya Thomas M. Carnegie, saudara sepupunya George Lauder, dan Henry Phipps Jr, untuk membeli kilang-kilang keluli berdekatan yang lain. Ini termasuk Homestead Steel Works yang Carnegie diperoleh pada 1883. Kehadiran sungai Allegheny, Monongahela, dan Ohio menyediakan pengangkutan untuk bahan berat yang berkaitan dengan pembuatan besi. Setiap tumbuhan adalah berdekatan atau di sebelah sungai. 
Carnegie bersetuju dengan cadangan Frick bahawa pelbagai tumbuhan dan aset akan disatukan menjadi satu syarikat. Penyatuan ini berlaku pada 1 Julai 1892 dengan pembentukan Carnegie Steel Company.
Wöllstein (Verbandsgemeinde)

Wöllstein merupakan sebuah kawasan perbandaran terletak di daerah Alzey-Worms, North Rhine-Westphalia, Jerman.
Filem The Sea Hawk, 1940

Pelakon

Filem ini turut disertai oleh beberapa orang pelakon terkenal, antaranya adalah Errol Flynn, Brenda Marshall, Claude Rains

Ringkasan

Geoffrey Thorpe merupakan seorang lanun yang kacak dan suka pengembaraan, yang merasakan bahawa dia patut menjarah kapal Sepanyol untuk kebaikan England...
Hamm am Rhein

Hamm am Rhein merupakan sebuah kawasan perbandaran terletak di daerah Alzey-Worms, North Rhine-Westphalia, Jerman.
Colmenar, Málaga

Colmenar merupakan sebuah kawasan perbandaran yang terletak di wilayah Málaga, Andalusia, Sepanyol
Kancana

Poskod

Poskod yang digunakan di Kancana adalah 45466. Terdapat buah desa di dalam daerah kecamatan Cikijing.
Kampung Sungai Kelubi

Kampung Sungai Kelubi di Rawang, Selangor diduduki oleh Orang Asli suku Temuan. Ketua kampungnya ialah Tok Batin bernama Dari Asang.

Jambatan

Jambatan ke kampung ini sudah uzur dan menyembah ke dalam sungai. tidak ada tindakan buat sekian lama. Mereka terpaksa meniti dengan berhati-hati menyeberang. Kanak-kanak tidak mahu ke sekolah kerana takut meniti jambatan kayu. Mereka belajar setakat darjah enam sahaja.
Kehidupan mereka sangat daif sungguhpun ada 25 ekar ladang kelapa sawit yang dibangunkan oleh kerajaan. Pokok kelapa sawit sudah tua. Pendapatan mereka kini sekitar RM200.00 hingga RM300.00 .Penduduk kampung berhasrat menukar kelapa sawit kepada kebun sayur kerana dirasakan lebih menguntungkan.
Hasil pertanian terutama kelapa sawit tidak dapat dikeluarkan kerana tidak ada jambatan . Begitu juga hasil susu getah , buah-buahan dan hasil pertanian yang lain.
Kontraktor dari luar tidak dapat masuk kerana tidak ada jambatan. Jambatan kayu tidak dapat digunakan lagi.
Tapi mulai 25 Ogos 2005 , jambatan batu telah dibina oleh kerajaan dan dirasmikan oleh Datuk G Palanivel, ahli Parlimen Hulu Selangor.

Tiada bekalan elektrik

Mereka bergantung kepada pelita minyak tanah sahaja, tidak ada bekalan elektrik. Hanya segelintir menggunakan generator. Rumah Rubi hangus terbakar beberapa tahun lalu kerana lori bomba tidak dapat masuk.

Tiada bekalan air

Bekalan air tidak ada, sebaliknya bergantung kepada bekalan air dari Sungai Kelubi. Telefon awam juga tidak ada di sini.
Kampung Kuala Sanggan

Poskod

Poskod yang digunakan di Kampung Kuala Sanggan, Temerloh, Pahang ialah 28000.
Makhluk legenda

Makhluk legenda merupakan makhluk mitos yang wujud dalam cerita rakyat (seringkali dikenal sebagai "makhluk ajaib" dalam buku-buku sejarah). Sesetengah makhluk, seperti naga dan griffin, pernah dipercayai merupakan makhluk yang benar-benar wujud. Sesungguhnya ada makhluk sebegini yang berdasarkan makhluk yang maujud, tetapi diputarbelitkan oleh kisah para pengelana; misalnya kisah Unicorn mungkin timbul daripada penemuan tentang badak sumbu yang diputarbelitkan.
Walaupun demikian, beberapa makhluk yang kewujudannya hanya diceritakan secara lisan, kini dicari-cari dan ditemui sebagai makhluk yang benar-benar wujud; misalnya cumi-cumi raksasa. Di Afrika, penduduk pribumi Congo bercerita kepada para pelancong Eropah tentang wujudnya binatang yang rupanya seperti gabungan kuda belang dan zirafah. Ketika para pelancong menganggap bahawa itu sekadar cerita rakyat, pada tahun 1901, Sir Harry Johnston membawa sebuah kulit binatang yang membuktikan kewujudan makhluk tersebut, iaitu okapi.
Biasanya, makhluk legenda sedemikian merupakan chimera, iaitu hasil gabungan dua binatang atau lebih. Sebagai contoh, sentora merupakan gabungan manusia dengan kuda, Minotaur merupakan gabungan manusia dengan lembu, dan ikan duyung merupakan gabungan manusia dengan ikan.
Terdapat sesetengah makhluk legenda yang dipercayai wujud sampai sekarang, seperti Bigfoot, Chupacabras, dan raksasa Loch Ness. Sepanjang zaman, makhluk-makhluk dalam legenda dijadikan lambang kaum ataupun hiasan bangunan. Makhluk-makhluk sebegini juga diadaptasi dalam budaya popular, baik karya sastera, filem, drama, kartun, mahupun permainan dan sebagainya.
Air Tenang, Air Hangat

Poskod

Poskod yang digunakan di Air Tenang adalah 37161. Terdapat 22 buah desa di dalam daerah kecamatan Air Hangat.
Piala Malaysia 1986

Piala Malaysia 1986 merupakan edisi ke- Piala Malaysia. Sebanyak 13 buah pasukan negeri menyertai edisi pada kali ini. Angkatan Tentera Malaysia dan Brunei dan Singapura menyertai edisi pada kali ini. Sabah tidak menyertai edisi kali ini.

Format

Pada edisi kali ini, format liga digunakan. Hanya 8 pasukan teratas mara ke peringkat suku akhir.
Periuk api TM-46

Periuk api TM-46 ialah periuk api anti kereta kebal Soviet yang besar, bulat, berselonsong besi. Ia menggunakan sama ada fius tekanan atau rod miring, yang diskru ke atas. Periuk api anti-kereta kebal dengan jenis fius mampu mengenakan banyak lagi kerosakan kepada kereta perisai. TMN-46 ialah variasi periuk api itu yang dilengkapi dengan fuz kedua dengan baik di bahagian bawah (di mana ia tidak dapat dilihat) yang sedikit ofset dari pusat periuk api. Kelonsong fuz kedua ini boleh dipasang dengan fuz tarik yang berfungsi sebagai peranti anti-pengendalian. Periuk api itu telah digunakan oleh tentera Vietnam Utara semasa Perang Vietnam, dan didapati di banyak negara di Afrika, Timur Tengah dan Asia Tenggara. Oleh kerana TM-46 mempunyai selongsong logam, ia adalah sangat mudah untuk dikesan dengan pengesan periuk api. Walau bagaimanapun, padang periuk api yang mengandungi TM-46 mungkin juga telah dipasang dengan periuk api logam minimum, contohnya PMA-2.
Dariba

Demografik 2001

Menurut bancian India pada tahun 2001, Dariba memiliki bilangan penduduk seramai 2,832. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Dariba memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 56% lelaki dan 44% wanita mampu membaca. 8% dari populasi berusia di bawah 6 tahun. (2001)
Fatwah

Demografik 2001

Menurut bancian India pada tahun 2001, Fatwah memiliki bilangan penduduk seramai 38,362. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2011

Menurut bancian India pada tahun 2001 Fatwah memiliki kadar pendidikan (kebolehan membaca) 53%, di bawah kadar purata kebangsaan 59.5%; dengan 61% lelaki dan 39% wanita mampu membaca. 17% dari populasi berusia di bawah 6 tahun. (2001)
Pesuruhjaya Sukan Malaysia

Pesuruhjaya Sukan Malaysia adalah jawatan yang diwujudkan di bawah Kementerian Belia dan Sukan Malaysia untuk memperkemaskan semua kegiatan persatuan sukan di Malaysia. Pesuruhjaya Sukan bertanggungjawab menyediakan garis panduan dan peraturan yang difikirkan sesuai untuk mewujudkan pentadbiran sukan yang lebih tersusun. Menerusi APS, Pesuruhjaya Sukan juga berhak campur tangan mengatasi kelemahan yang terdapat dalam persatuan sukan yang bermasalah.

Peranan dipertingkatkan

Pada 13 Jun 2009, Menteri Belia dan Sukan, Datuk Ahmad Shabery Cheek telah berkata bahawa peranan Pesuruhjaya Sukan akan dipertingkatkan untuk menyelesaikan perbalahan dalam badan sukan yang timbul berikutan perebutan jawatan.
Alcalá de los Gazules

Alcalá de los Gazules merupakan sebuah kawasan perbandaran yang terletak di wilayah Cádiz, Andalusia, Sepanyol
Kampung Bukit Pelong

Poskod

Poskod yang digunakan di Kampung Bukit Pelong, Permaisuri, Terengganu adalah 22100.
Laluan tikus

Laluan tikus dikaitkan dengan laluan tidak sah antara sesebuah negara. Sempadan sesebuah negara memang mudah diceroboh kerana kerajaan tidak mampu memagar sepanjang sempadan yang begitu panjang.
Jerman Timur pernah membina Tembok Berlin bagi menyekat penghijrahan penduduk Jerman Timur ke Jerman Barat yang terlalu banyak, tetapi usaha itu tidak berjaya , malah dirobohkan pada tahun 1989.
Di Malaysia, laluan tikus merujuk kepada laluan tanpa memerlukan anda menunjukkan pasport antarabangsa kepada para pegawai kastam dan imigresen . Antaranya ialah di antara Malaysia dengan Thailand , Malaysia dengan Indonesia dan Malaysia dengan Brunei. Laluan tikus lebih ketara di Sarawak.
Laluan tikus boleh menyebabkan pengedaran dadah, barang tanpa kawalan dan lebih bahaya lagi kemasukan pendatang tanpa izin .Baru-baru ini pula timbul ahli Jemaah Islamiah disyakki cuba memasuki Malaysia melalui laluan tikus ini.

Jemaah Islamiah

Namun semua `laluan tikus' sepanjang sempadan Sarawak dan Kalimantan Barat dikawal rapi bagi memastikan tiada anggota Jemaah Islamiah (Jemaah Islamiah) dari negara jiran dapat memboloskan diri.
Panglima Divisyen Pertama Tentera Darat, Jeneral Datuk Ramli Harun berkata, dua batalion tentera darat dari Markas Tiga Briged dan Sembilan Briged bertugas mengawal sempadan dari dicerobohi pengganas dari negara jiran.
Lakaran wajah Dr Azahari Husin dan Noordin Mohammad Top diedarkan kepada semua anggota tentera dan lain-lain agensi kerajaan yang bertugas mengawal sempadan. Pemeriksaan terperinci termasuk membuka setiap bungkusan yang di bawa masuk ke negara ini.
Pesuruhjaya Polis Sarawak, Datuk Talib Jamal berkata Sarawak tidak termasuk dalam laluan kegiatan kumpulan Jemaah Islamiah yang bergerak dari Filipina ke Kalimantan Timur (Kaltim) Sarawak bersempadan dengan Kalimantan Barat (Kalbar) dan ia tidak termasuk dalam laluan itu. Sarawak bebas daripada sebarang aktiviti kumpulan pengganas Jemaah Islamiah.
Arancou

Arancou merupakan sebuah komun di jabatan Pyrénées-Atlantiques di barat-daya Perancis.
Kampung Pengkalan Pak Tani

Poskod

Poskod yang digunakan di Kampung Pengkalan Pak Tani, Kuala Nerang, Kedah ialah 06300.